open-index/open-wikipedia-markdown huggingface dataset:
রোজি পেরেজ

**রোজি পেরেজ** ( নামে পরিচিত **রোসা মারিয়া পেরেস** (জন্ম: ৬ সেপ্টেম্বর ১৯৬৪) হলেন একজন মার্কিন অভিনেত্রী, সমাজকর্মী, আলাপচারিতা অনুষ্ঠান সঞ্চালক, লেখিকা, নৃত্যশিল্পী ও নৃত্য পরিচালক। তিনি স্পাইক লি পরিচালিত *ডু দ্য রাইট থিং* (১৯৮৯) চলচ্চিত্রে অভিনয়ের মধ্য দিয়ে পরিচিতি অর্জন করেন। পরবর্তীকালে তিনি *হোয়াইট মেন ক্যান্ট জাম্প* (১৯৯২) চলচ্চিত্রে কাজ করেন। ১৯৯৩ সালে *[[ফিয়ারলেস (১৯৯৩-এর চলচ্চিত্র)|ফিয়ারলেস]]* চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

তিনি *ইন লাভিং কালার*-এ নৃত্য পরিচালক হিসেবে তার কাজের জন্য তিনবার এমি পুরস্কারে মনোনীত হন। ২০০৭ সালে তিনি ব্রডওয়ে মঞ্চে *দ্য রিজ* নাটকের পুনর্জীবিতকরণে গুগি গোমেজ চরিত্রে অভিনয় করেন এবং *দ্য টেক* নাটকে অভিনয় করে একটি ইন্ডি স্পিরিট পুরস্কারে মনোনীত হন। পেরেজ *দ্য ভিউ* অনুষ্ঠানের নিয়মিত উপস্থাপক ছিলেন এবং ২০১৫ সালে ব্রডওয়ে মঞ্চে ল্যারি ডেভিডের লেখা *ফিশ ইন দ্য ডার্ক* নাটকে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন টেলিভিশন উপস্থাপক
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন নৃত্য পরিচালক
বিষয়শ্রেণী:মার্কিন নৃত্যশিল্পী
বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:এইচআইভি/এইডস কর্মী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:মার্কিন স্বাস্থ্যকর্মী
বিষয়শ্রেণী:ব্রুকলিনের অভিনেত্রী
বিষয়শ্রেণী:মার্কিন এইচআইভি/এইডস সক্রিয়কর্মী
সহজাত উভকামিতার তত্ত্ব

**সহজাত উভকামিতার তত্ত্ব** (বা **উভকামিতার প্রবণতা তত্ত্ব**) অনুযায়ী সব মানুষই উভকামী হিসাবে জন্ম নেয় কিন্তু বয়ঃক্রমে মনস্তাত্ত্বিক উন্নয়নের মধ্য দিয়ে (যার মধ্যে বাহ্যিক ও অভ্যন্তরীণ উভয় উপাদানই রয়েছে) সর্বাধিক সংখ্যক ব্যক্তি এককামীতে পরিণত হয়। এককামী ব্যক্তির মধ্যে উভকামিতা একটি অন্তর্নিহিত অবস্থায় থেকে যায়। এটি সিগমুন্ড ফ্রয়েড  এবং তাঁর সহকর্মী উইলহেলম ফ্লিসসের গবেষণার ফল।

জীববিজ্ঞান যৌন অভিমুখিতাকে (জীববিজ্ঞান ও যৌন অভিমুখিতা দেখুন) কীভাবে প্রভাবিত করে, তা নিয়ে কোনো আধুনিক বৈজ্ঞানিক ঐক্যমত্য নেই।
## ''যৌনতার তত্ত্বের তিনটি অবদান''
ফ্রয়েড তাঁর *যৌনতার তত্ত্বের তিনটি অবদান* (১৯২০)-এ, স্বাভাবিকতা বা সমকামিতা বা উভকামিতার জৈবিক প্রবণতার সাথে বিপরীত ধারণা (যেমন: সমকামিতা) নিয়ে আলোচনা করেছেন।

তিনি যে সিদ্ধান্তে উপনীত হন, তা এই ধারণার উপর ভিত্তি করে তৈরি করা হয়েছিল যে, বিকাশলাভের প্রাথমিক দশায় মানুষ হার্মাফ্রোডিজমের একটি নির্দিষ্ট পর্যায় দিয়ে যায়। এটির উপর ভিত্তি করে তিনি বলেন, "আমাদের এই দীর্ঘ পরিচিত শারীরিক সত্য থেকে সংগৃহীত ধারণা হল উভকামিতার মূল প্রবণতা, যা বিকাশের পথে এককামিতায় পরিবর্তিত হয়েছে, অবদমিত যৌনতার সামান্য কিছু অবশিষ্ট পরিত্যাগ করে"।

এটি একটি সাধারণ তত্ত্বের মধ্যে বিকাশলাভ করে যে উভয় লিঙ্গের প্রতি আকর্ষণ সম্ভব, কিন্তু সেটি প্রতিটি লিঙ্গের জন্য আরও সাধারণ। তিনি বিপরীত লিঙ্গের প্রতি একটি আকর্ষণের স্বাভাবিক বিকাশ প্রতিরোধের একটি আঘাতমূলক পর্ব বা পর্বসমূহের ফলাফল হিসাবে সমকামী আকর্ষণের পরিবর্তনকে ব্যাখ্যা করেন।

ফ্রয়েড বিখ্যাতভাবে মানুষকে প্রকৃতিগতভাবে "বহুরূপে বিকৃত" বলে স্বীকৃতি দেন, যার অর্থ হয়তো ব্যবহারিকভাবে কোনও বস্তু যৌনতার পরিপূর্ণতার উৎস হতে পারে, বা যেগুলি যৌনতার পরিপূর্ণতার বস্তুটির তুলনায় অপেক্ষাকৃত একই হয়।
## বিভিন্ন ব্যবহার
*সহজাত উভকামিতা* শব্দটির অনেক আধুনিক ব্যবহার ফ্রয়েড-এর তুলনায় আলফ্রেড কিনসে-এর গবেষণা আরও বেশি নির্দেশক। এই অর্থে, এটি একটি পরামর্শ যে অধিকাংশ বা সমস্ত মানুষ কার্যকরীভাবে কিছু মাত্রায় উভকামী হয়, কিন্তু আচরণ হিসাবে সেই উভকামিতা প্রকাশ করতে নাও পারে।

উভয় তত্ত্বেরই তাদের চারপাশের বিতর্কে একটি মহান অবদান রয়েছে, তাই যা আলোচনা করা হচ্ছে তা নিয়ে সচেতন হওয়া সবিশেষ গুরুত্বপূর্ণ।
## ডোরা
"ডোরা" ছিল ইদা বোয়ার (১৮৮২-১৯৪৫), ফ্রয়েডের একটি রোগী। তিনি তাদের কার্যপর্ব সম্পর্কে লেখার সময় ছদ্মনাম ডোরা ব্যবহার করতেন। প্রায়শই ডোরার সাথে ফ্রয়েডের কার্যপর্ব চলাকালে সহজাত উভকামিতা তত্ত্ব আলোচিত হত।
## উল্ফ ম্যান
প্রায়ই এই তত্ত্বের সাথে যুক্ত অন্য একটি অধ্যয়ন "উল্ফ ম্যান" (নেকড়ে মানব), একজন রোগী যিনি তাঁর সমকাম প্রবণতা দমন করার চেষ্টা করেছিলেন। ফ্রয়েড উল্ফ ম্যানের সহজাত মেয়েলি প্রকৃতি দমন করার একটি অক্ষমতার বিষয়ে তার বিকাশলাভের ব্যাখ্যা করেছিলেন।
## আরও দেখুন
*মানব পুরুষ যৌনতা
## তথ্যসূত্র
 
## বহিঃসংযোগ
*Three Contributions to the Theory of Sex by Sigmund Freud
*Dream Psychology by Sigmund Freud
*Three Commentaries on Gender in Freud's Thought: A Prologue to the Psychoanalytic Theory of Sexuality William I. Grossman, M.D, Donald M. Kaplan, Ph.D.

বিষয়শ্রেণী:উভকামিতা
বিষয়শ্রেণী:মনোবিশ্লেষণ
বিষয়শ্রেণী:মানব যৌনতা
জাফর মাঈনউদ্দিন

অ্যাডঃ **জাফর মাঈনউদ্দিন** মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।

## জন্ম ও প্রারম্ভিক জীবন
অ্যাডঃ জাফর মাঈনউদ্দিন বাংলাদেশের চট্টগ্রাম বিভাগের চাঁদপুর জেলার অন্তর্গত হাজীগঞ্জ উপজেলার ছয়ছিলা গ্রামে জন্মগ্রহণ করেন। 

## কর্মজীবন
তিনি তার কর্মজীবনে মূলত আইন ব্যবসা করতেন এবং এর পাশাপাশি রাজনীতিও করতেন।

## রাজনৈতিক জীবন
তিনি রাজনৈতিক জীবনে চাঁদপুর জেলা আওয়ামী লীগের সাধারণ সম্পাদকের দায়িত্ব পালন করেন। তিনি তার নির্বাচনী এলাকা থেকে নির্বাচিত হয়ে সংসদ সদস্য হয়েছিলেন। স্বৈরাচারী সরকার এরশাদের আমলে তিনি এরশাদ বিরোধী আন্দোলনের নেতৃত্ব দিতে গিয়ে প্রায় সাত মাস কারাভোগ করেন। তার রাজনৈতিক কর্মকাণ্ড ছিলো অন্যান্য রাজনৈতিকদের থেকে একদম আলাদা। যার কারণে চাঁদপুর বাসী ডায়নামিক নেত বলে সম্বোধন করত।

## মুক্তিযুদ্ধে অবদান
মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।

## মৃত্যু
এই মহান রাজনীতিবিদ ও মুক্তিযুদ্ধের সংগঠক ৪ অক্টোবর, ১৯৯২ সালে মৃত্যুবরণ করেন।

## তথ্যসূত্র

বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৯২-এ মৃত্যু
নন্দীগ্রাম

thumb|নন্দীগ্রাম পৌরসভার মহল্লা জিওকোড ম্যাপ

**নন্দীগ্রাম** পশ্চিমবঙ্গ রাজ্যের পূর্ব মেদিনীপুর জেলার হলদিয়া মহকুমার একটি গণনার শহর। এটি কলকাতার প্রায় ৭০ কিলোমিটার দক্ষিণ-পশ্চিমে হলদিয়া নদীর দক্ষিণ তীরে অবস্থিত, এটি হলদিয়া শিল্পকেন্দ্রের বিপরীতে অবস্থিত। এলাকাটি হলদিয়া উন্নয়ন কর্তৃপক্ষের আওতাধীন।

২০০৭ সালে পশ্চিমবঙ্গ সরকার বিশেষ অর্থনৈতিক অঞ্চল নীতির অধীনে নন্দীগ্রামে একটি রাসায়নিক কেন্দ্র স্থাপনের জন্য সেলিম গ্রুপকে অনুমতি দেওয়ার সিদ্ধান্ত নিয়েছিল। এর ফলে গ্রামবাসীদের প্রতি প্রতিরোধের সৃষ্টি হয় যার ফলে পুলিশের সাথে সংঘর্ষে ১৪ জন গ্রামবাসী মারা যায়।

## জনসংখ্যা
ভারতের ২০১১ সালের জনগননা অনুসারে নন্দীগ্রামের মোট জনসংখ্যার ৫,৮০৩ জন, যার মধ্যে ২৯৪৭ জন (৫১%) পুরুষ এবং ২৮৫৬ জন (৪২%) মহিলা ছিল। ৬ বছরের নিচের জনসংখ্যা ৭২৫ ছিল। নন্দীগ্রামে মোট জনসংখ্যা ৪,৫১২ (৬ বছরের বেশি জনসংখ্যার ৮৮.৮৫%)।

## তথ্যসূত্র

বিষয়শ্রেণী:পূর্ব মেদিনীপুর জেলার শহর ও নগর
বিষয়শ্রেণী:পূর্ব মেদিনীপুর জেলা
নালাই নামাদে

***নালাই নামাদে*** () হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। কে এস সেতুমাধবনের পরিচালনায় চলচ্চিত্রটিতে মুখ্য ভূমিকায় এম জি রামচন্দ্রন এবং লতা অভিনয় করেছিলেন এছাড়াও গুরুত্বপূর্ণ চরিত্রে ছিলেন এম এন নম্বিয়ার, নাগেশ, চন্দ্রমোহন এবং ভেন্নিরা আড়াই নির্মলা। চলচ্চিত্রটি ছিলো মূলত ১৯৭৩ সালের হিন্দি চলচ্চিত্র *[[ইয়াদোঁ কি বারাত]]* এর অনুকরণ যেখানে ধর্মেন্দ্র ছিলেন। *নালাই নামাদে* চলচ্চিত্রটি তামিলনাড়ুতে ব্যাপক জনপ্রিয় হয়েছিলো।
## কাহিনী সারাংশ
চলচ্চিত্রটির কাহিনী শৈশবকালে হারিয়ে যাওয়া তিনভাইকে নিয়ে মূলত আবর্তিত হয়, ছোটোবেলায় তাদের বাবামা আততায়ীদের গুলিতে নিহত হয়; বড় হয়ে তিন ভাই তাদের বাবামায়ের খুনীদের খুঁজে বের করার চেষ্টা করে, তারা তিনজন মিলিত হয় মূলত তাদের মার গাওয়া একটি গান শোনার মাধ্যমে যেটা তাদের মধ্যে এক ভাই গায়।
## অভিনয়ে
*এম জি রামচন্দ্রন - শঙ্কর এবং বিজয় কুমার (প্রথম এবং দ্বিতীয় পুত্র)
*লতা - বিজয়ের প্রেমিকা
*ভেন্নিরা আড়াই নির্মলা - লীলা, রবার্টের মেয়ে
*এম এন নম্বিয়ার - রঞ্জিত
*নাগেশ - রঙ্গ ওরফে রপথবন্ধু, শঙ্করের বাল্যবন্ধু
## সঙ্গীত
মনয়ঙ্গত সুব্রমণিয়ন বিশ্বনাথন ছিলেন চলচ্চিত্রটির গানগুলোর সুরকার।

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
আমডাঙা বিধানসভা কেন্দ্র

**আমডাঙা (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০২ নং আমডাঙা বিধানসভা কেন্দ্রটি আমডাঙা সমষ্টি উন্নয়ন ব্লক এবং দত্তপুকুর-১, দত্তপুকুর-২ এবং কাশিমপুর গ্রাম-পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।

আমডাঙা বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের রফিকার রহমান তার নিকটতম প্রতিদ্বন্দ্বী সিপিআই (এম) -এর আব্দুস সাত্তারকে পরাজিত করেন।

 

## ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর আব্দুস সাত্তার আমডাঙা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রফিকার রহমানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর হাশিম আব্দুল হালিম ২০০১ সালে তৃণমূল কংগ্রেসের ডা. এম নূরুজ্জামানকে পরাজিত করেন, ১৯৯৬ সালে কংগ্রেসের এমডি. রফিকুল ইসলামকে, ১৯৯১ সালে কংগ্রেসের ইদ্রিস আলীকে, ১৯৮৭ সালে কংগ্রেসের অশোক কৃষ্ণ দত্তকে, ১৯৮২ সালে আইইউএমএলের সি.এফ.আলিকে এবং ১৯৭৭ সালে জনতা পার্টির মীরা দত্তকে পরাজিত করেন। এর আগে আমডাঙা কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
বিষয়শ্রেণী:১৯৭৭-এ পশ্চিমবঙ্গে প্রতিষ্ঠিত
এম এ মালেক (ঢাকার রাজনীতিবিদ)

**এম এ মালেক** (জন্ম: ১ জুন, ১৯৫৩) বাংলাদেশি রাজনীতিবিদ। তিনি ঢাকা-২০ আসনের সাবেক সংসদ সদস্য।

## জন্ম ও শিক্ষাজীবন
এম এ মালেক ১ জুন, ১৯৫৩ সালে ঢাকা জেলার ধামরাই উপজেলার নরসিংহপুর গ্রামে জন্মগ্রহণ করেন। তিনি এইচএসসি পাশ করেছেন।

## কর্মজীবন
এম এ মালেক ২০১৪ সালের দশম জাতীয় সংসদ নির্বাচনে ঢাকা-২০ আসন থেকে প্রথমবারের মতো সংসদ সদস্য নির্বাচিত হন। ২০২২ সালে তিনি ধামরাই উপজেলা আওয়ামী লীগের সভাপতি।
তিনি ২০২৪ সালে অনুষ্ঠিত দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশগ্রহণ করেন কিন্তু আওয়ামী লীগ প্রার্থী বেনজীর আহমদের কাছে পরাজিত হন।
## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা জেলার রাজনীতিবিদ
ইলিয়াস উদ্দিন মোল্লাহ্

**আলহাজ্ব ইলিয়াস উদ্দিন মোল্লাহ্** (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। ইলিয়াস এর বাবা হারুন রশীদ মোল্লা পঞ্চম জাতীয় সংসদ নির্বাচন, ১৯৯১ সালের নির্বাচনের সাংসদ ছিলেন। আওয়ামী লীগের মনোনয়ন না পেয়ে বিএনপির প্রার্থী হিসেবে আওয়ামী লীগের প্রার্থী ড. কামাল হোসেনকে হারিয়ে জয় পান তিনি। িতিনি এইচএসসি পাশ করেছেন।

## কর্মজীবন
পেশায় ব্যবসায়ী ইলিয়াস উদ্দিন মোল্লাহ্ রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
গনিয়ারি

গনিয়ারি (বৈজ্ঞানিক নাম: **Premna serratifolia**) *Lamiaceae* পরিবারের **Premna** গণের ভেষজ বৃক্ষ।এই উদ্ভিদের ফল, মূল ও মূলের ছাল ভারতীয় অয়ুর্বেদে ঔষুধ হিসাবে ব্যবহার করা হয়েছে।

## বিবরণ
এই গাছ ৭ মিটার পর্যন্ত হয়। এর পাতা সহজ, বিপরীত প্রান্তিক; পেঁচালো ৪-১৪ মিমি ও সরু। এদের ফুল উভয় লিঙ্গ হয়। ফুলের রং সবুজাভ সাদা বর্ণের। এর ফলে একটি  আঁটিযুক্ত থাকে ও রসালো এবং শাঁসালো হয়। বৃতি উপবিষ্ট, গোলাকৃতি, ও বেগুনি; বীজ আয়তাকার আকৃতির।

## বিস্তৃতি
অস্ট্রেলিয়া, আফ্রিকা, এশিয়া জুড়ে এই গাছের বিস্তৃতি।

## ঔষধি ব্যবহার
কিডনির সমস্যা, ঋতুদোষে, আঘাতজনিত ফোলায় ইত্যাদি রোগে ব্যবহার করা হয় এর মূল, ছাল পাতা।এই উদ্ভিদ ব্যাপকভাবে ভারতীয় ঐতিহ্যগত ঔষধ ব্যবহার করা হয়। জৈবিক ক্রিয়াকলাপ দেখানো হয়েছে যে এই উদ্ভিদের মূলের ছালে একটি শক্তিশালী সাইটোটক্সিক এবং অ্যান্টিঅক্সিডেন্ট ডাইয়ারপেন আছে।

## তথ্যসূত্র

বিষয়শ্রেণী:এশিয়ার উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:প্রশান্ত মহাসাগরের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
কামাল আহমেদ মজুমদার

**কামাল আহমেদ মজুমদার** (জন্ম: ৩ মার্চ, ১৯৫০) বাংলাদেশের ঢাকা-১৫ আসনের সংসদ সদস্য। তিনি ১৯৯৬, ২০০৯,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
কামাল আহমেদের পৈতৃক বাড়ি ফেনী জেলার পরশুরাম উপজেলার ভারতের সীমান্তবর্তী নিজ কালিকাপুর গ্রামে। তার পিতা ছিলেন একজন সম্মানীয় আলেম। তিনি স্নাতক পাশ করেছেন।

## কর্মজীবন
পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। তিনি মোহনা টিভির চেয়ারম্যান। তিনি শেখ হাসিনার চতুর্থ মন্ত্রিসভায় শিল্প মন্ত্রণালয়ের প্রতিমন্ত্রীর দায়িত্ব পালন করেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ফেনী জেলার ব্যক্তি
আসলামুল হক

**আসলামুল হক** (১৪ মে ১৯৬১–৪ এপ্রিল ২০২১) বাংলাদেশ আওয়ামী লীগের একজন রাজনীতিবিদ যিনি ঢাকা-১৪ আসনের সংসদ সদস্য ছিলেন।

## জন্ম ও শিক্ষাজীবন
আসলামুল হকের জন্ম ১৪ মে ১৯৬১ সালে। তার পৈতৃক বাড়ি ঢাকা জেলার মিরপুর এলাকায়। তার পিতার নাম হাজী মোঃ এনামুল হক মুন্সী এবং মায়ের নাম ফিরোজা হক। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেছেন।

## কর্মজীবন
পেশায় ব্যবসায়ী আসলামুল হক রাজনীতির সঙ্গে সক্রিয় ভাবে যুক্ত ছিলেন। তিনি দ্বিতীয়বারের মতো সংসদ সদস্য নির্বাচিত হয়েছেন। তিনি মায়িশা গ্রুপের চেয়ারম্যান ও ব্যবস্থাপনা পরিচালক ছিলেন। এছাড়া তিনি ভূমি ব্যবস্থাপনা, রিয়েল এস্টেট, বিদ্যুৎ উৎপাদন ও বিক্রয়, কেমিক্যাল আমদানি, কনজ্যুমার প্রোডাক্টস ও ট্রেডিং ব্যবসার সাথে জড়িত ছিলেন। ব্যবসার পাশাপাশি তিনি বাংলাদেশ আওয়ামী লীগের রাজনীতির সাথে জড়িত ছিলেন। তিনি দি ফেডারেশন অব বাংলাদেশ চেম্বার অব কমার্স অ্যান্ড ইন্ডাষ্ট্রিজের সদস্য ছিলেন।

## রাজনৈতিক জীবন
আসলামুল হক ২০০৮ সালের ২৯ ডিসেম্বর নবম জাতীয় সংসদ নির্বাচনে বাংলাদেশ আওয়ামীলীগের মনোনীত প্রার্থী হিসেবে ঢাকা-১৪ আসন থেকে সংসদ সদস্য নির্বাচিত হন। একই সময়ে তিনি জাতীয় সংসদে বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ২০১৪ সালের ৫ জানুয়ারি দশম জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। একাদশ জাতীয় সংসদে তিনি হাউজ কমিটি এবং ধর্ম মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। তিনি ঢাকা মহানগর আওয়ামীলীগ উত্তর এর সহসভাপতি ছিলেন।

## মৃত্যু
আসলামুল হক ৪ এপ্রিল ২০২১ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঢাকা জেলার ব্যক্তি
এস এম আবুল কালাম আজাদ

**এস এম আবুল কালাম আজাদ** (জন্ম: ১ জানুয়ারি, ১৯৫৪) বাংলাদেশের ঢাকা-১৭ আসনের সংসদ সদস্য। তিনি ২০১৪ সালে বাংলাদেশ ন্যাশনালিস্ট ফ্রন্ট থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
আবুল কালাম আজাদের পৈতৃক বাড়ি ঢাকা জেলার সবুজবাগ এলাকার কদমতলা এলাকায়। তিনি স্নাতকোত্তর পাশ করেছেন।

## কর্মজীবন
পেশায় সাংবাদিক আবুল কালাম আজাদ রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী ফ্রন্টের রাজনীতিবিদ
জেমি বেল

**জেমি বেল** ( নামে পরিচিত **অ্যান্ড্রু জেমস ম্যাটফিন বেল** (; জন্ম: ১৪ মার্চ ১৯৮৬) হলেন একজন ইংরেজ অভিনেতা ও নৃত্যশিল্পী। তিনি তার প্রথম চলচ্চিত্র *[[বিলি ইলিয়ট]]* (২০০০)-এ অভিনয় করে প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তার অভিনীত পরবর্তী চলচ্চিত্রগুলো হল *[[কিং কং (২০০৫-এর চলচ্চিত্র)|কিং কং]]* (২০০৫), *জাম্পার* (২০০৮), *[[দি অ্যাডভেঞ্চার্স অব টিনটিন (চলচ্চিত্র)|দি অ্যাডভেঞ্চার্স অব টিনটিন]]* (২০১১), *স্নোপিয়ের্সার* (২০১৩) ও *ফ্যান্ট্যাস্টিক ফোর* (২০১৫)। এছাড়া তিনি টেলিভিশন ধারাবাহিক *টার্ন: ওয়াশিংটন্‌স স্পাইজ* (২০১৪)-এ আব্রাহাম উডহাল চরিত্রে অভিনয় করেন।

## প্রারম্ভিক জীবন
বেল ১৯৮৬ সালের ১৪ই মার্চ ইংল্যান্ডের বিলিংহামে জন্মগ্রহণ করেন। তার মাতা এইলিন ম্যাটফিন এবং পিতা জন বেল। জেমি জন্মের পূর্বেই তার পিতা তার মাতা ও বড় বোন ক্যাথরিনকে ছেড়ে চলে যান। তিনি তার মায়ের কাছেই বেড়ে ওঠেন। তার বোনের সাথে ব্যালের তালিম নেওয়ার সময় তিনি নৃত্যের সাথে জড়িয়ে পড়েন।

## কর্মজীবন
থাম্ব|বাম|200px|২০১৫ সালে বেল
১৯৯৯ সালে ২০০০ বালকের মধ্য থেকে তাকে *[[বিলি ইলিয়ট]]* (২০০০) চলচ্চিত্রের নাম ভূমিকায় অভিনয়ের জন্য নির্বাচন করা হয়। এতে তার চরিত্রটি হল ১১ বছর বয়সী বালকের যে তার কর্মজীবী বিপন্তীক বাবা ও বড় ভাইকে ঘৃণা করে ও ব্যালে নৃত্যকে তার পেশা হিসেবে বেছে নেয়। এতে অভিনয় করে তিনি প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। ২০০০ সালে তিনি আইটিভির আইনি নাট্যধর্মী ধারাবাহিক *ক্লোজ অ্যান্ড ট্রু*-এ রবসন গ্রিন, জেমস বলাম ও সুজান জেমসনের সাথে অভিনয় করেন।

২০০৯ সালে ঘোষণা দেওয়া হয় যে বেল *[[দি অ্যাডভেঞ্চার্স অব টিনটিন (চলচ্চিত্র)|দি অ্যাডভেঞ্চার্স অব টিনটিন]]* চলচ্চিত্রে সিমন পেগ ও নিক ফ্রস্টের সাথে নাম ভূমিকায় অভিনয় করবেন। স্টিভেন স্পিলবার্গ পরিচালিত চলচ্চিত্রটি ২০১১ সালে মুক্তি পায়। একই বছর তিনি *দ্য ইগল* চলচ্চিত্রে এস্কা এবং *জেন আইয়ার* চলচ্চিত্রে সেন্ট জন রিভার্স চরিত্রে অভিনয় করেন। ২০১৩ সালে তিনি *ফিলথ* চলচ্চিত্রে জেমস ম্যাকঅ্যাভয়ের সাথে অভিনয় করেন। একই বছর তাকে *স্নোপিয়ের্সার* (২০১৩) চলচ্চিত্রে এডগার চরিত্রে দেখা যায়।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ ব্যালে নৃত্যশিল্পী
বিষয়শ্রেণী:ইংরেজ ভিডিও গেম অভিনেতা
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ইংরেজ নাস্তিক
বিষয়শ্রেণী:ইংরেজ শিশু অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
অ্যান্থনি কোয়েল

**স্যার জন অ্যান্থনি কোয়েল**, সিবিই (; ৭ সেপ্টেম্বর ১৯১৩ - ২০ অক্টোবর ১৯৮৯) ছিলেন একজন ইংরেজ অভিনেতা ও মঞ্চ নির্দেশক। তিনি মঞ্চ, টেলিভিশন ও ত্রিশের অধিক চলচ্চিত্রে অভিনয় করেছেন। *[[আইস কোল্ড ইন অ্যালেক্স]]* (১৯৫৮) চলচ্চিত্রে অভিনয় করে তিনি শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। এছাড়া তিনি *[[অ্যান অব দ্য থাউজেন্ড ডেজ]]* (১৯৬৯) চলচ্চিত্রে টমাস উলসি চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *দ্য রং ম্যান* (১৯৫৭), *দ্য গানস অব নাভারোন* (১৯৬১) ও *[[লরেন্স অব অ্যারাবিয়া (চলচ্চিত্র)|লরেন্স অব অ্যারাবিয়া]]* (১৯৬৩)।

টেলিভিশনে তিনি ১৯৭৪ সালে *সেভেন্থ কিউবি* মিনি ধারাবাহিকে অভিনয়ের জন্য বিশেষ হাস্যরসাত্মক বা নাট্য অনুষ্ঠানে পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং ১৯৮০ সালে *মাসাডা* ধারাবাহিকে সীমিত ধারাবাহিক বা বিশেষ অনুষ্ঠানে পার্শ্ব অভিনেতা বিভাগে আরেকটি প্রাইমটাইম এমি পুরস্কারের মনোনয়ন লাভ করেন। মঞ্চে তিনি শেকসপিয়ারীয় নাটকে অভিনয় করে প্রসিদ্ধি অর্জন করেন। ব্রডওয়ে মঞ্চে তিনি *টামবারলেইন দ্য গ্রেট* (১৯৫৬) ও *গ্যালিলিও* (১৯৬৭) নাটকে নাম ভূমিকায় অভিনয়ের জন্য স্মরণীয়।

তিনি ১৯৫২ সালে অর্ডার অব দ্য ব্রিটিশ এম্পায়ারের কমান্ডার এবং ১৯৮৫ সালে নাইট উপাধিতে ভূষিত হন।

## প্রারম্ভিক জীবন
কোয়েল ১৯১৩ সালের ৭ই অক্টোবর ল্যাঙ্কাশায়ারের সাউথপোর্টের এইন্সডেলে এক মানক্স পরিবারে জন্মগ্রহণ করেন। তার পিতা ল্যাঙ্কাশায়ারের একজন আইনজীবী ছিলেন। তিনি প্রাইভেট অ্যাবারলি হল স্কুলে পড়াশোনা করেন ও ১৯৩০ সালে রাগবি স্কুল থেকে উচ্চ মাধ্যমিক পাস করেন এবং লন্ডনের রয়্যাল একাডেমি অব ড্রামাটিক আর্টে প্রশিক্ষণ গ্রহণ করেন। সঙ্গীতহলে কিছুদিন কাজের পর তিনি ১৯৩২ সালে ওল্ড ভিসে যোগদান করেন। দ্বিতীয় বিশ্বযুদ্ধের সময় তিনি ব্রিটিশ সেনা কর্মকর্তা হিসেবে যোগ দেন এবং নর্দামবারল্যান্ডে সহায়ক ইউনিটের এরিয়া কমান্ডার হিসেবে নিযুক্ত হন।

## টীকা

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯১৩-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:যকৃতের ক্যান্সারে মৃত্যু
বিষয়শ্রেণী:লন্ডনে ক্যান্সারে মৃত্যু
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:নাইটস ব্যাচেলর
বিষয়শ্রেণী:রয়্যাল আর্টিলারি কর্মকর্তা
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:রয়্যাল শেকসপিয়র কোম্পানির সদস্য
কাসকোস ব্লানকোস

**কমিসিওন কাসকোস ব্লানকোস** () আর্জেণ্টিনার পররাষ্ট্র মন্ত্রণালয়ের একটি সংস্থা, যা আন্তর্জাতিক বাণিজ্য এবং মানবিক সহায়তার নকশা প্রয়োগের দায়িত্ব পালন করে। দ্বিপাক্ষিক ও বহুপাক্ষিক সহযোগিতার সংযোগের মাধ্যমে এটি সামাজিক প্রাকৃতিক বিপর্যয়ের অবিলম্বে প্রতিক্রিয়া করে। সংস্থাটি পুনর্বাসন, পুনর্গঠন এবং উন্নয়নমূলক কাজ করে এবং আর্জেন্টিনা ও এর বাইরে ঝুঁকি প্রতিরোধ এবং ব্যবস্থাপনা বিষয়ে প্রচারণা চালায়।

## ইতিহাস

কাসকোস ব্লানকোস **ক্ষুধা এবং দারিদ্র্যের বিপক্ষে কমিশন** নামে ১৯৯৪ সালে যাত্রা শুরু করে, যা প্রতিষ্ঠা করা হয়েছিল বিভিন্ন সামাজিক সমস্যা নিরসনের জন্য কাজ করার জন্য। এই প্রতিষ্ঠানটি প্রথমে উন্নয়নশীল দেশগুলোতে মানবিক সহায়তা প্রদানের উদ্দেশ্যে তাদের কর্মকাণ্ড পরিচলনা করত আর এই কর্মকাণ্ডের সাথে শুধুমাত্র দাতা দেশগুলোই সম্পৃক্ত ছিল এবং এতে স্বেচ্ছাসেবকদের শুধুমাত্র বিশেষায়িত পেশাদার দল হিসেবে ব্যবহার করা হত।  ঐ বছর জাতিসংঘের সাধারণ পরিষদ কমিসিওন কাসকোস ব্লানকোসকে একটি উদ্যোগ হিসেবে অনুমোদন দেয়, এর নামকরণ করা হয় কমিসিওন কাসকোস ব্লানকোস এবং মানবসৃষ্ট ও প্রাকৃতিক দূর্যোগ, সংঘাত ও যেকোন জরুরী পরিস্থিতিতে প্রতিক্রিয়ায় এর কর্মকাণ্ড বিস্তৃত করা হয়। এটি জাতিসংঘের সাথে যৌথভাবে জরুরী মানবিক পরিস্থিতে পূনর্গঠন ও পুনবার্সনে কাজ করে থাকে। উপরন্তু এটি প্রতিষ্ঠিত হয়েছিল যে এটি জাতিসংঘের মানবিক বিষয়ক সংস্থা "অফিস ফর দ্য কোর্ডিনেশন অব হিউমেনিটেরিয়ান অ্যাফেয়ার্স"। তখন থেকে জাতিসংঘের সাধারণ পরিষদ এই উদ্যোগের জন্য তাদের সহায়তা প্রতি তিন বছর পর নবায়ন করে থাকে।

## তথ্যসূত্র

## বহিঃসংযোগ

বিষয়শ্রেণী:আর্জেন্টিনার সরকারি সংস্থা
বিষয়শ্রেণী:মানবিক সাহায্য সংস্থা
বিষয়শ্রেণী:মানবিক সহায়তা সংস্থা
বিষয়শ্রেণী:১৯৯৩-এ প্রতিষ্ঠিত সংগঠন
বালি (চলচ্চিত্র)

***বালি*** () হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন এস জে সূর্য, এবং প্রযোজনা করেন এস এস চক্রবর্তী নিক আর্টস প্রোডাকশনের ব্যানারে। এটি ছিলো সূর্য পরিচালিত প্রথম চলচ্চিত্র। অজিত কুমার এবং সিমরান চলচ্চিত্রটিতে মুখ্য ভূমিকায় অভিনয় করেন এবং জ্যোতিকা অভিনীত প্রথম তামিল চলচ্চিত্র এটিই ছিলো যদিও তিনি একটি ছোটো ভূমিকায় ছিলেন এবং অজিত কুমারের ভূমিকা ছিলো দ্বৈত। এছাড়াও চলচ্চিত্রটিতে বিবেক, পাণ্ডু এবং লিভিংস্টোন সহকারী ভূমিকায় অভিনয় করেন। রামায়ণ-এর কাহিনীতে বর্ণিত 'বালি' চরিত্রের ওপর ভিত্তি করে এই চলচ্চিত্রটির কাহিনী আবর্তিত হয়েছে, এই চলচ্চিত্রটিতে দেব এবং শিব নামের দুই যমজ ভাই থাকে যাদের দুজনেরই চেহারা একই রকম, এখানে দেব আবার কানে শুনতে পায়না এবং কথা বলতে পারেনা। শিব প্রিয়া নামের একটা মেয়েকে প্রেম করে বিয়ে করে বাড়িতে নিয়ে আসে, এই প্রিয়ার প্রতি দেবের একটা আকর্ষণ ওদের বিয়ের আগে থেকেই থাকে, তবে দেব পরে জানতে পারে যে মেয়েটা তার ভাইয়ের প্রেমিকা কিন্তু তাও তার প্রতি তার আকর্ষণ থেকে যায়।

অভিনেতা অজিত কুমার তার দ্বৈত চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন। এই চলচ্চিত্রটি হিন্দি ভাষায় সীসা নামে পুনর্নির্মাণ করা হয়েছিলো এবং সেটি ২০০৫ সালে মুক্তি পায়, ওখানে অভিনেত্রী নেহা ধুপিয়া দ্বৈত চরিত্রে অভিনয় করেছিলেন আর সঙ্গে নায়ক ছিলেন সোনু সুদ।
## চরিত্রায়নে
*অজিত কুমার - দেব এবং শিব (দ্বৈত চরিত্র)
*সিমরান - প্রিয়া
*জ্যোতিকা - মীনা (সোনা)
*বিবেক - ভিকী, শিবের বন্ধু

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:ভারতীয় চলচ্চিত্রে যমজ
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র
বিষয়শ্রেণী:১৯৯০-এর দশকের মনস্তাত্ত্বিক রোমাঞ্চকর চলচ্চিত্র
সুজন বড়ুয়া

**সুজন বড়ুয়া** (জন্ম: ১৮ এপ্রিল ১৯৫৯) হলেন একজন বাংলাদেশী লেখক। তিনি বাংলাদেশ শিশু একাডেমির প্রকাশনা বিভাগে কর্মরত আছেন। তিনি ২০১৫ সালে শিশুসাহিত্যে বিশেষ অবদানের জন্য বাংলা একাডেমি সাহিত্য পুরস্কার পায়।

## জীবনী
সুজন বড়ুয়া ১৯৫৯ সালে ১৮ এপ্রিল ফটিকছড়ি উপজেলার ছিলোনিয়া গ্রামে পিতা সুধীন্দ্র বিকাশ বড়ুয়া ও মাতা শ্রীমতি খুশী রানী বড়ুয়া ঘরে জন্ম গ্রহণ করেন। ১৯৮৩ সালে ব্যবস্থাপনা বিভাগ থেকে স্নাতকোত্তর ডিগ্রি অর্জন করেন।

## গ্রন্থ তালিকা
* বাড়ির সঙ্গে আড়ি (১৯৮৫)
* আজ সারাদিন আমার স্বাধীনতা (১৯৯১)
* আলোর পাখির নাম জোনাকি (১৯৯৪)
* হাওয়ার সাথে হাত মেলাতে (২০০০)
* পতাকা আমার আয়না (২০০১)
* বৃষ্টিতে ভেজা রোদ্রের কাঁচ (২০০৪)
* বুকের ভিতর শাপলা ফুটে (২০০৭)
* অল্প কবিতা গল্প কবিতা (২০০৭)
* বঙ্গবন্ধু তুমিই বাংলাদেশ (২০১২)
* বন-পাহাড়ে আমি (২০০১)
* বটের মূলে নদীর কূলে (২০০২)
* সে আমার ছোট বোন (২০০৯)
* সবুজ বন্ধুর ছায়া (২০১১)
* সূর্য উঠার সময় (২০১২)
* সাত সাগরের ফেনায় ফেনায় (১৯৯৯)
* ভূত তাড়ানোর যোদ্ধা (২০০৯)
* আমাদের সব জাতীয় প্রতীক  (২০০২)
* লেখক হবো কেমন করে (২০০২)
* ঋতুর রঙে বাংলাদেশ (২০০২)
* মজার যত শখের কথা (২০০৫)
* এসো ছন্দ শিখি ছড়া কবিতা লিখি (২০০৭)
* আন্তজাতিক মাতৃভাষা দিবস (২০০৯)
* রবীন্দ্রনাথ ছড়া (২০১২)
* সীমান্তের গান্ধী গফফার খান (১৯৯৫)
* আতোয়ার রহমান (২০১২)
* আলো ফুটবেই (২০১৩)
* ভোর ডাকা পাখি (২০১৪)
* সোনার অক্ষরে লেখা নাম বঙ্গবন্ধুর কিশোর জীবনী (২০১৫)
* নির্বাচিত কিশোর রচনাবলী-মেঘের কোলে রোদ  (২০১৩)
* কিশোর প্রবন্ধ সমগ্র (২০১৪)
* আমি নাকি বড় হচ্ছি (২০১৫)
* জোৎস্না ও জোনাকি(২০১৬)

## পুরস্কার ও সম্মাননা
* বাংলা একাকাডেমী সাহিত্য পুরস্কার (২০১৫)
* আনন শিশু সাহিত্য পুরস্কার (২০১৭),
* অগ্রনী ব্যাংক শিশু সাহিত্য পুরস্কার,
* এম নুরুল কাদের শিশু সাহিত্য পুরস্কার,
* অধ্যাপক মোহম্মদ খালেদ শিশু সাহিত্য পুরস্কার (২০১৪),
* পালক অ‍্যাওয়ার্ড ১৯৯৮,
* বাপ্পি শাহরিয়ার স্মৃতি পুরস্কার (২০০২),
* কাজী কাদের নওয়াজ স্মৃতি স্বর্ণ পদক (২০০৪),
* চন্দ্রবতী একাডেমী সম্মাননা (২০০৬)

## তথ্যসূত্র

বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী বৌদ্ধ
বিষয়শ্রেণী:১৯৫৯-এ জন্ম
বিষয়শ্রেণী:বাঙালি লেখক
ফেলিক্স হওফোয়েত-বোদরি

**ফেলিক্স হওফোয়েত-বোদরি** ( ; ১৮ অক্টোবর ১৯০৫ – ৭ ডিসেম্বর ১৯৯৩), যাকে স্নেহের সাথে **পাপা হুফোয়েট** বা **লে ভিউ** ("পুরাতন ব্যক্তি") বলা হত, ছিলেন একজন আইভেরীয় রাজনীতিবিদ ও চিকিৎসক, যিনি ১৯৬০ সাল থেকে ১৯৯৩ সালে তাঁর মৃত্যুর আগ পর্যন্ত আইভরি কোস্টের প্রথম রাষ্ট্রপতি হিসেবে দায়িত্ব পালন করেন। একজন উপজাতি প্রধান হিসাবে তিনি ১৯৪৫ সালে ফরাসি পার্লামেন্টে নির্বাচিত হওয়ার আগে একজন চিকিৎসা সহায়ক, ইউনিয়ন নেতা এবং চাষী হিসেবে কাজ করেছেন। ১৯৬০ সালে স্বাধীনতা লাভের পর আইভরি কোস্টের নেতৃত্ব দেওয়ার আগে তিনি ফ্রান্স সরকারের বিভিন্ন মন্ত্রীর পদে দায়িত্ব পালন করেছিলেন। সারা জীবন ধরে, তিনি রাজনীতি এবং আফ্রিকার উপনিবেশ বিচ্ছিন্নকরণে গুরুত্বপূর্ণ ভূমিকা পালন করেছেন।

হাউফয়েয়েট-বোইনি এর রাজনৈতিকভাবে মধ্যপন্থী নেতৃত্বের অধীনে, আইভরি কোস্ট অর্থনৈতিকভাবে উন্নত হয়েছে। দারিদ্র্য বিমোচনে পশ্চিম আফ্রিকায় এই সাফল্যটি "আইভোরিয়ান অলৌকিক" হিসেবে পরিচিত হয়ে উঠেছিল এবং এটি ছিল শুভ পরিকল্পনার সমন্বয়, পশ্চিম (বিশেষ করে ফ্রান্স) এবং দেশের গুরুত্বপূর্ণ কফি এবং উন্নয়নের সাথে দৃঢ় সম্পর্কের রক্ষণাবেক্ষণের কারণে। কফি এবং কোকো দামের মধ্যে একটি তীব্র পতন ঘটে।  পরে, ১৯৮০ সালে কৃষি ক্ষেত্রের  অসুবিধা সৃষ্টি হয়।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:রোমান ক্যাথলিক
বিষয়শ্রেণী:২০শ শতাব্দীর আফ্রিকার রাষ্ট্রপতি
বিষয়শ্রেণী:আইভরি কোস্টের রাষ্ট্রপতি
বিষয়শ্রেণী:আইভরি কোস্টের সরকার প্রধান
বিষয়শ্রেণী:ফ্রান্সের স্বাস্থ্যমন্ত্রী
মক্কার বলীখেলা

**মক্কার বলী খেলা বা মক্কারো বলীখেলা** এক বিশেষ ধরনের কুস্তি খেলা, যা চট্টগ্রামের সাতকানিয়া উপজেলার অন্তর্গত মাদার্শা ইউনিয়নে প্রতিবছর বাংলা সনের ০৭ই বৈশাখে অনুষ্ঠিত হয়। এই খেলায় অংশগ্রহণকারীদেরকে বলা হয় *বলী*। চট্টগ্রামের আঞ্চলিক ভাষায় **কুস্তি, বলীখেলা** নামে পরিচিত। 
## ইতিহাস
প্রায় আড়াই-তিন শতাধিক বছর পূর্বে ইসলাম ধর্ম প্রচারের উদ্দেশ্যে সৌদি আরবের মক্কা থেকে আগত ইয়াছিন মক্কী চট্টগ্রামের সাতকানিয়া উপজেলার মাদার্শার পাহাড়ি এলাকায় বসবাস শুরু করেন, তখন থেকে এলাকাটি মক্কারবাড়ী নামে পরিচিত লাভ করে। ইয়াছিন মক্কী এলাকায় ধর্ম প্রচারের পাশাপাশি কিছু ব্যবসাও শুরু করেন। হজ্ব মৌসুমে তিনি বাংলাদেশের অনেক হাজীকে হজ্ব করানোর জন্য সৌদি আরবে নিয়ে যেতেন। এক সময় তিনি সাতকানিয়ার মাদার্শা এলাকায় স্থায়ী ভাবে বসবাস শুরু করেন। সে সুবাদে সাতকানিয়া ছাড়াও চট্টগ্রামের বিভিন্ন স্থানে তিনি বিপুল পরিমাণ জায়গা ক্রয় করে নেন। ইয়াছিন মক্কী এক হজ্ব মৌসুমে বাংলাদেশ থেকে বেশ কিছু হাজী নিয়ে সৌদি আরবে যান এবং সেখানে মৃত্যুবরণ করেন। এরপর তার পরবর্তী প্রজন্ম জমিদারি প্রথা চালু করেন। পরবর্তীতে ইয়াছিন মক্কীর নাতি কাদের বক্সু ১৮৭৯ সালে তাদের প্রজাদের থেকে খাজনা আদায়ের সময় আনন্দ দেওয়ার জন্য সর্বপ্রথম বলি খেলার সূচনা করেন এবং তার মৃত্যুর পর এটি মক্কারো বলী খেলা নামে পরিচিত লাভ করে। বলীখেলার শুরুর দিকে বাড়ির সামনে বিশালাকৃতির একটি গাছের টুকরো রাখতেন।

খাজনা দিতে আসা এবং স্থানীয় লোকদের মধ্য থেকে যারা ওই গাছের টুকরো উপরে তুলতে পারতেন তারাই কেবল বলী খেলার উপযোগী হিসেবে বিবেচিত হতেন। গাছের টুকরা ওঠানোর যারা যোগ্যতা অর্জন করতেন তাদের মধ্যে মূল প্রতিযোগিতা বলি খেলা হতো এবং বিজয়ীদের মাঝে পুরস্কার দিতেন।বলী খেলাকে কেন্দ্র করে আশপাশের কয়েক কিলোমিটার জায়গাজুড়ে বৈশাখী মেলারও আয়োজন করা হয়।

## মল্ল পরিবার ও বলীখেলা
thumb|চট্টগ্রামে বলি খেলার একটি দৃশ্য।
চট্টগ্রাম বলীর দেশ। কর্ণফুলী ও শঙ্খ নদীর মধ্যবর্তী স্থানের উনিশটি গ্রামে মল্ল উপাধিধারী মানুষের বসবাস ছিল। প্রচণ্ড দৈহিক শক্তির অধিকারী মল্লরা সুঠামদেহী সাহসী পুরুষ এবং তাদের বংশানুক্রমিক পেশা হচ্ছে শারীরিক কসরৎ প্রদর্শন। এই মল্লবীরেরাই ছিলেন বলীখেলার প্রধান আকর্ষণ ও বলীখেলা আয়োজনের মূল প্রেরণা। চট্টগ্রামের বাইশটি মল্ল পরিবার ইতিহাস প্রসিদ্ধ। আশিয়া গ্রামের আমান শাহ মল্ল, চাতরি গ্রামের চিকন মল্ল, কাতারিয়া গ্রামের চান্দ মল্ল, জিরি গ্রামের ঈদ মল্ল ও নওয়াব মল্ল, পারি গ্রামের হরি মল্ল, পেরলা গ্রামের নানু মল্ল, পটিয়ার হিলাল মল্ল ও গোরাহিত মল্ল, হাইদগাঁওর অলি মল্ল ও মোজাহিদ মল্ল, শোভনদন্ডীর তোরপাচ মল্ল, কাঞ্চননগরের আদম মল্ল, ঈশ্বরখাইনের গনি মল্ল, সৈয়দপুরের কাসিম মল্ল, পোপাদিয়ার যুগী মল্ল, খিতাপচরের খিতাপ মল্ল, ইমামচরের ইমাম মল্ল, নাইখাইনের বোতাত মল্ল, মাহাতার এয়াছিন মল্ল, হুলাইনের হিম মল্ল, গৈরলার চুয়ান মল্ল।

## তথ্যসূত্র

বিষয়শ্রেণী:চট্টগ্রামে ক্রীড়া
বিষয়শ্রেণী:চট্টগ্রামের সংস্কৃতি
বিষয়শ্রেণী:বাংলাদেশের ঐতিহ্যবাহী ক্রীড়া
বিষয়শ্রেণী:সমরকলা
বিষয়শ্রেণী:বাংলাদেশী মার্শাল আর্ট
বিষয়শ্রেণী:সাতকানিয়া উপজেলা
ফিল নীল

**ফিলিপ অ্যান্থনি ফিল নীল**, ওবিই (; জন্ম: ৫ জুন, ১৯৫৪) উত্তর লিঙ্কনশায়ারের স্কানথর্প এলাকায় জন্মগ্রহণকারী সাবেক ও বিখ্যাত ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। এছাড়াও দলটির অধিনায়কের দায়িত্বে ছিলেন **ফিল নীল**। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ক্রিকেটের পাশাপাশি ফুটবল খেলায়ও সমান দক্ষতা প্রদর্শন করেছেন। লিঙ্কন সিটি, স্কানথর্প ইউনাইটেড, ওরচেস্টার সিটি ও গ্লুচেস্টার সিটির পক্ষে খেলেছেন।

## প্রথম-শ্রেণীর ক্রিকেট
ফিল নীল মূলতঃ ডানহাতি মাঝারিসারির ব্যাটসম্যান হিসেবে খেলতেন। ১৯৭৬ সালে ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। প্রথম পূর্ণাঙ্গ মৌসুমেই নয় শতাধিক রান তুলে সকলের নজর কাড়েন। এরপর থেকেই পরবর্তী ১৫ মৌসুম দলের নিয়মিত সদস্যরূপে খেলতে থাকেন। তন্মধ্যে আট মৌসুমে সহস্রাধিক ও অন্য পাঁচ মৌসুমে নয় শতাধিক রান তুলেছিলেন। ইংল্যান্ড এ দলের সদস্য হিসেবে সফরকারী পাকিস্তানের বিপক্ষে একমাত্র খেলায় অংশগ্রহণের সুযোগ হয় তার।

## অধিনায়কত্ব লাভ
১৯৮২ সাল থেকে কাউন্টি দলে নেতৃত্ব দেয়ার জন্য তাকে মনোনীত করা হয়। তার নেতৃত্বে ১৯৮০-এর দশকের শেষার্ধ্বে ওরচেস্টারশায়ার প্রভূতঃ সফলতা পায়। ১৯৮৭ ও ১৯৮৮ সালে সানডে লিগ এবং ১৯৮৮ ও ১৯৮৯ সালে কাউন্টি চ্যাম্পিয়নশীপের শিরোপা জয় করে। নীলের অধিনায়কত্ব গ্রহণ ও আকর্ষণীয় চুক্তিনামা সেরা ক্রিকেটারদেরকে ওরচেস্টারশায়ারে যোগ দিতে উদ্বুদ্ধ করে। ইংল্যান্ডের বিখ্যাত অল-রাউন্ডার ইয়ান বোথামের সাথে একত্রে পেশাদারী পর্যায়ে স্কানথর্প ইউনাইটেডের পক্ষে ফুটবলে অংশ নিয়েছেন। সমারসেট থেকে চলে আসার পর ওরচেস্টারশায়ারে যোগ দিয়েছিলেন ইয়ান বোথাম।

দল গোছানো, ব্যক্তিত্ববোধ ও সুন্দর ক্রীড়াশৈলী উপস্থাপনার প্রেক্ষিতে ১৯৮৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি।

মে, ১৯৮৫ সালে ব্রাডফোর্ড সিটি স্টেডিয়ামে সংঘটিত অগ্নিকাণ্ডে ৫৬জন দর্শকের প্রাণহানিতে প্রত্যক্ষদর্শী ছিলেন। ঐ সময় তিনি লিঙ্কনের সদস্যরূপে ব্রাডফোর্ড সিটির বিপক্ষে খেলছিলেন।

## অবসর
১৯৯২ সালে প্রথম-শ্রেণীর ক্রিকেটকে বিদায় জানান। এরপর তিনি প্রথিতযশা কোচ হিসেবে ব্যাপক পরিচিতি পান। কাউন্টি ক্রিকেট ও জাতীয় পর্যায়ে দলীয় ব্যবস্থাপকের দায়িত্ব পালন করেন। সকল খেলায় অংশ নিয়ে ৩৬.৫০ গড়ে সতেরো হাজারের অধিক রান তুলেছেন।

২০০০ সাল থেকে ইংল্যান্ড ক্রিকেট দলের অপারেশন্স ম্যানেজার হিসেবে কাজ করছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংরেজ ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:ওরচেস্টারশায়ার ক্রিকেট অধিনায়ক
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:লিঙ্কনশায়ারের ক্রিকেটার
বিষয়শ্রেণী:গ্লস্টার সিটি ফুটবল ক্লাবের খেলোয়াড়
বিষয়শ্রেণী:লিংকন সিটি ফুটবল ক্লাবের খেলোয়াড়
বিষয়শ্রেণী:লিংকন ইউনাইটেড ফুটবল ক্লাবের খেলোয়াড়
বিষয়শ্রেণী:স্কানথর্প ইউনাইটেড ফুটবল ক্লাবের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
ইভান রেচেল উড

**ইভান রেচেল উড** (; *রেই্‌চেল্‌ উড্‌*, জন্ম: ৭ সেপ্টেম্বর ১৯৮৭) হলেন একজন মার্কিন অভিনেত্রী, মডেল ও সঙ্গীতজ্ঞ। তিনি ১৯৯০-এর দশকে তার অভিনয় জীবন শুরু করেন এবং *আমেরিকান গথিক* (১৯৯৫-৯৬) ও *ওয়ান্স অ্যান্ড অ্যাগেইন* (১৯৯৯-২০০২) টেলিভিশন ধারাবাহিক অভিনয় করেন। মাত্র ১১ বছর বয়সে তার চলচ্চিত্রে অভিষেক হয় *ডিগিং টু চায়না* (১৯৯৮)-এ প্রধান অভিনেত্রী হিসেবে এবং ২০০৩ সালে নাট্যধর্মী চলচ্চিত্র *[[থার্টিন (২০০৩-এর চলচ্চিত্র)|থার্টিন]]*-এ ট্রেসি ফ্রিল্যান্ড চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

টেলিভিশনে তিনি এইচবিওর মিনিধারাবাহিক *মিলড্রেড পিয়ার্স* (২০১১)-এ কেট উইন্সলেটের চরিত্রে কন্যা ভূমিকায় অভিনয় করে একটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও প্রাইমটাইম এমি পুরস্কারে মনোনীত হন। ২০১৬ সালে তিনি এইচবিওর ধারাবাহিক *ওয়েস্টওয়ার্ল্ড*-এ ডোলোরেস অ্যাবার্নেথি চরিত্রে অভিনয় করেন। এই কাজের জন্য তিনি একটি ক্রিটিকস চয়েস টেলিভিশন পুরস্কার ও স্যাটেলাইট পুরস্কার অর্জন করেন এবং একটি সেরা নাট্য টিভি ধারাবাহিক অভিনেত্রী বিভাগে গোল্ডেন গ্লোব পুরস্কার ও দুটি প্রাইমটাইম এমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নর্থ ক্যারোলাইনার অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:উভকামী অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন নারী তায়কোয়ান্দো চর্চাকারী
বিষয়শ্রেণী:নর্থ ক্যারোলাইনার ইহুদি
বিষয়শ্রেণী:উভকামী নারী সঙ্গীতজ্ঞ
বিষয়শ্রেণী:মার্কিন উভকামী অভিনেত্রী
প্রিয়তমেষু

**প্রিয়তমেষু** নন্দিত কথাসাহিত্যিক হুমায়ূন আহমেদের একটি সমকালীন উপন্যাস। মওলা ব্রাদার্স ১৯৮৮ সালে বইটি প্রকাশ করে।

বইটির মূল উপজীব্য মধ্যবিত্ত সমাজে পিছিয়ে পড়া নারীরা। বাঙালি সমাজে নারীদের নানারকম নির্যাতনের স্বীকার হতে হয়। বেশিরভাগ ক্ষেত্রেই তারা তাদের নির্যাতনের কথা প্রকাশ করে না যার ফলে অনেকক্ষেত্রেই তাদের পুনরায় নির্যাতনের স্বীকার হতে হয়। প্রিয়তমেষু এমনই একজন মেয়েকে নিয়ে যে ধর্ষণের শিকার হয় তবে সে ঘটনাটি প্রকাশ করে এবং এর বিরুদ্ধে অবস্থান করে। সে আইনের আশ্রয় নেয়।

## চরিত্রসমূহ
* **পুষ্প** – ধর্ষিতা
* **নিশাত** – পুষ্পর প্রতিবেশী
* **জহির** – নিশাতের স্বামী
* **রকিব** – পুষ্পর স্বামী
* **মিজান** – রকিবের বন্ধু এবং ধর্ষক
* **সরদার এ করিম** – পুষ্পর উকিল
* **মিশ্র বাবু** – মিজানের উকিল
* **পল্টু** – পুষ্পর ছেলে

## কাহিনী সংক্ষেপ
নিশাত ও পুষ্প পাশাপাশি ফ্ল্যাটে থাকে। পুষ্পর ছেলে পল্টুর মাধ্যমে একদিন তাদের পরিচয় হয় এবং তা বন্ধুত্বে পরিবর্তিত হয়। পুষ্পকে নিশাত ছোট বোনের মতো ভালোবাসে। নিশাতের স্বামী জহির ভালো চাকরি করে। পুষ্পর স্বামী রকিব খুবই সাধারণ চাকরি করে। রকিবের বড়লোক বন্ধু মিজান প্রায়ই তাদের ফ্ল্যাটে আসে। তার ঘন ঘন বাসায় আসায় পুষ্প বিরক্ত ও ভীত। একদিন রকিবের অনুপস্থিতিতে সে ধর্ষণ করে পুষ্পকে। পুষ্প তার স্বামী রকিবকে তা জানালে সে আইনের আশ্রয় নিতে ভয় পায়। কিন্তু মিজানকে আইনের মুখোমুখি দাঁড় করাতে চায় পুষ্প। তার সাহায্যে এগিয়ে আসে নিশাত।

## এই উপন্যাসের কিছু উক্তি
* কান্না হচ্ছে একটি খুবই ব্যক্তিগত ব্যাপার। (পৃষ্ঠাঃ ৫৮) 
* তুমি যখন হাস তখন দেখবে অনেকেই তোমার সঙ্গে হাসছে কিন্তু তুমি যখন কাঁদো তখন দেখবে কেউ তোমার সঙ্গে কাঁদছে না। (পৃষ্ঠাঃ ৫৮)  
* কিছু কিছু কল্পনা মিলে যায় আবার কিছু কিছু মিলে না। না মেলার কল্পনার সংখ্যায় বোধ হয় একজন মানুষের জীবনে অনেক বেশি। (পৃষ্ঠাঃ ২৫)  
* সৌন্দর্য হচ্ছে সবার জন্য – একজন পুরুষের জন্য নয়। (পৃষ্ঠাঃ ২২)  

## চলচ্চিত্রায়ণ

উপন্যাসের কাহিণীর উপর ভিত্তি করে ২০০৯ সালে একই নামে একটি চলচ্চিত্র মুক্তি পায়। চলচ্চিত্রটি ২০১১ সালে প্রদত্ত ৩৪তম জাতীয় চলচ্চিত্র পুরস্কারে একটি বিভাগে পুরস্কার অর্জন করে। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্রসহ সাতটি বিভাগে পুরস্কার অর্জন করে।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## তথ্যসূত্র

বিষয়শ্রেণী:হুমায়ূন আহমেদের উপন্যাস
বিষয়শ্রেণী:১৯৮৮-এর উপন্যাস‎
বিষয়শ্রেণী:১৯শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:উপন্যাসে যৌনতা
বিষয়শ্রেণী:চলচ্চিত্রে অভিযোজিত বাংলাদেশী উপন্যাস
রন অক্সেনহাম

**রোনাল্ড কেভেন অক্সেনহাম** (; জন্ম: ২৮ জুলাই, ১৮৯১—মৃত্যু: ১৬ আগস্ট, ১৯৩৯) কুইন্সল্যান্ডের নানদাহ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **রন অক্সেনহাম**।

## প্রথম-শ্রেণীর ক্রিকেট
১৯১১-১২ মৌসুমে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে তার। ১৯২৬-২৭ মৌসুমে শেফিল্ড শিল্ডের অন্তর্ভূক্তির ফলে কুইন্সল্যান্ডকে তেমন সহায়তা করতে পারেননি। তবে, ১৯২৮-২৯ মৌসুমের পূর্ব-পর্যন্ত জাতীয় দলের পক্ষে খেলার সুযোগ পাননি।

সমগ্র খেলোয়াড়ী জীবনে ৭ টেস্টে অংশগ্রহণের সুযোগ হয় তার। ২৯ ডিসেম্বর, ১৯২৮ তারিখে ইংল্যান্ডের বিপক্ষে ৩৭ বছর বয়সী রন অক্সেনহামের টেস্ট অভিষেক পর্ব সম্পন্ন হয়।

১৯৩০ সালে ইংল্যান্ড সফরের সমূহ সম্ভাবনার ক্ষেত্র থাকলেও টেড অ’বেকেটের কারণে তাকে দলের বাইরে রাখা হয়। দক্ষিণ আফ্রিকা ও ওয়েস্ট ইন্ডিজের বিপক্ষে খেলার জন্য ১৯৩২-৩৩ মৌসুমে দুইবার অস্ট্রেলিয়া দলে রাখা হয়। কিন্তু, উভয় ক্ষেত্রেই প্রথম একাদশে ঠাঁই হয়নি রন অক্সেনহামের।

## খেলার ধরন
তুলনামূলকভাবে বেশ দেরীতে প্রথম-শ্রেণীর ক্রিকেটে অংশগ্রহণ ঘটে তার। তাস্বত্ত্বেও কুইন্সল্যান্ডের অন্যতম সেরা অল-রাউন্ডারের মর্যাদা লাভে স্বীয় সক্ষমতা দেখিয়েছেন রন অক্সেনহাম। ডানহাতি মিডিয়াম পেস বোলার হিসেবে ফ্লাইটে দিক-নিশানা ও দক্ষতার সাথে বোলিং করতেন। বল ধীরগতির হলেও পরবর্তীতে তা বেশ বেগবান হতো। তবে, তার বোলিংয়ের দুর্বলতা ধরা পড়লে পাল্টা আক্রমণের শিকার হতেন তিনি। বেশ মারমুখীভাবে ব্যাটিংয়ে অগ্রসর হতেন। এছাড়াও, স্লিপ অঞ্চলে অত্যন্ত নিপুণতা ও দক্ষতার সাথে ফিল্ডিং করতেন।

## ব্যক্তিগত জীবন
১৯৩৭ সালে গাড়ী দূর্ঘটনার কবলে পড়ে গুরুতরভাবে আঘাতপ্রাপ্ত হন। এরপর তিনি আর পুরোপুরি সুস্থ হতে পারেননি। ফলে, প্রথম-শ্রেণীর ক্রিকেটে তাকে আর খেলতে দেখা যায়নি।

১৬ আগস্ট, ১৯৩৯ তারিখে ৪৮ বছর বয়সে কুইন্সল্যান্ডের নানদাহ এলাকায় রন অক্সেনহামের দেহাবসান ঘটে। নাজি সিমেট্রিতে তাকে সমাহিত করা হয়।

## তথ্যসূত্র

## আরও দেখুন
* আর্থার মেইলি
* টেড অ’বেকেট
* ভিক্টোরিয়া ক্রিকেট দল
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৮৯১-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:ব্রিসবেন থেকে আগত ক্রিকেটার
দরজার ওপাশে

**হিমু** বাংলাদেশের কথাসাহিত্যিক হুমায়ুন আহমেদ সৃষ্ট একটি জনপ্রিয় ও কাল্পনিক চরিত্র।
 নব্বই দশকে হিমুর প্রথম উপন্যাস *[[ময়ূরাক্ষী]]* প্রকাশিত হয়।  প্রাথমিক সাফল্যের পর *হিমু*  চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। হিমু ধারাবাহিকের দ্বিতীয় উপন্যাস হল দরজার ওপাশে।

## চরিত্রসমূহ
* হিমু
* মোবারক হোসেন - বাংলাদেশ সরকারের মন্ত্রী , কাহিনীচক্রে তিনি মন্ত্রিত্ব হারান।
* রফিক - হিমুর বন্ধু , চাকরি রক্ষার ব্যবস্থা করার জন্য হিমুকে অনুরোধ করে।
* মোহাম্মদ সিরাজুল করিম - পুলিশের ওসি পদে কর্মরত , তার স্ত্রী রানু মৃত্যুপথযাত্রী।
* যূথী - রফিকের স্ত্রী।
* জহির - মোবারক হোসেনের পুত্র , ঘর পালাবার রোগ আছে , হিমুর এককালীন বন্ধু।
* ছোট মামা (হিমুর)।
তাছাড়া হিমু ধারাবাহিকের নিয়মিত চরিত্র , **বড় ফুপা** , **বড় ফুপু**  এবং **বাদল** এই উপন্যাসে উপস্থিত ছিলেন।

## কাহিনীসংক্ষেপ
হিমুর বন্ধু রফিককে চাকরি থেকে বরখাস্ত করা হবে। চাকরি রক্ষা করতে রফিক হিমুর কাছে আসে। হিমুর এক বন্ধু জহির, তার পিতা একজন মন্ত্রী, হিমু ঠিক করে তার কাছেই যেতে হবে। এজন্য প্রথমে সে মন্ত্রীর নজর কাড়ার ব্যবস্থা করে। যা থেকে বহু ঘটনা জন্ম নেয়।

## আরও দেখুন
* হুমায়ূন আহমেদ
*হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ
*

বিষয়শ্রেণী:১৯৯২-এর বই
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯২-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:আগামী প্রকাশনীর বই
বিষয়শ্রেণী:হিমু সংক্রান্ত উপন্যাস
পাকিস্তান জাতীয় ক্রিকেট দলের অধিনায়কদের তালিকা

অত্র নিবন্ধটি আন্তর্জাতিক পর্যায়ে আনুষ্ঠানিকভাবে অংশগ্রহণকারী **পাকিস্তানের জাতীয় ক্রিকেট দলের অধিনায়কদের তালিকা** সম্পর্কীয়। এতে পুরুষ দলের পক্ষে ন্যূনতম একটি টেস্ট বা একদিনের আন্তর্জাতিক, বালক বিভাগে যুব টেস্ট বা ওডিআইসহ মহিলা দলের টেস্ট বা একদিনের আন্তর্জাতিকে অধিনায়কের দায়িত্ব পালনকারীকে অন্তর্ভুক্ত করা হয়েছে।

২৮ জুলাই, ১৯৫৩ তারিখে পাকিস্তান ক্রিকেট দল ইম্পেরিয়াল ক্রিকেট কনফারেন্সের (বর্তমানে - আন্তর্জাতিক ক্রিকেট কাউন্সিল) পূর্ণাঙ্গ সদস্য মনোনীত হয়। এরপর থেকেই টেস্টসহ প্রথম-শ্রেণীর ক্রিকেটে অন্যান্য পূর্ণাঙ্গ সদস্যভূক্ত দেশের সাথে তারা খেলছে।

পাকিস্তান ক্রিকেট দলের অধিনায়কের পদটি প্রায়শঃই বিতর্কের সৃষ্টি করেছে। বিশেষ করে, সাম্প্রতিক সময়ে বেশ কয়েকজন খেলোয়াড় অপেশাদারী আচরণের কারণে নিষিদ্ধ ঘোষিত হয়েছেন। ১৯৯২ সালে একদিনের আন্তর্জাতিকে দলটি সেরা সফলতা পায়। অধিনায়ক ইমরান খানের নেতৃত্বে দলটি ক্রিকেট বিশ্বকাপের শিরোপা জয় করে।

সাম্প্রতিক সময়ে ২০০৯ সালের আইসিসি বিশ্ব টুয়েন্টি২০ প্রতিযোগিতায় ইউনুস খানের নেতৃত্বে শিরোপা লাভ করতে সক্ষমতা দেখায়। এছাড়াও, সরফরাজ আহমেদের নেতৃত্বে ২০১৭ সালের আইসিসি চ্যাম্পিয়ন্স ট্রফি জয় করে পাকিস্তান দল।

## পুরুষদের ক্রিকেট
### টেস্ট অধিনায়ক
পাকিস্তান দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। খেলোয়াড়ের পাশে ইস্কাবন চিহ্ন (♠) দিয়ে সিরিজে একটি টেস্টে অধিনায়কত্ব করানোকে বুঝানো হয়েছে যাতে তিনি সহঃ অধিনায়ক ছিলেন বা সিরিজে স্বল্প সময়ের জন্য দায়িত্বভার প্রদান করা হয়েছিল। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।

মন্তব্য:
*১ এশিয়ান টেস্ট চ্যাম্পিয়নশীপ
*২ এশিয়ান টেস্ট চ্যাম্পিয়নশীপের চূড়ান্ত খেলা
*৩ একটি বাজেয়াপ্ত খেলা অন্তর্ভুক্ত রয়েছে।

### একদিনের আন্তর্জাতিক অধিনায়ক

### টুয়েন্টি২০ আন্তর্জাতিক অধিনায়ক

## যুবদের ক্রিকেট
### টেস্ট ক্রিকেট

### একদিনের আন্তর্জাতিক

## মহিলাদের ক্রিকেট
### টেস্ট ক্রিকেট

### একদিনের আন্তর্জাতিক

## তথ্যসূত্র

## বহিঃসংযোগ
*ক্রিকেটআর্কাইভ
*ইএসপিএন ক্রিকইনফো
*পাকিস্তান ক্রিকেট বোর্ড 

জাতীয়
বিষয়শ্রেণী:পাকিস্তান জাতীয় ক্রিকেট দলের অধিনায়ক
পাকিস্তান
ক্রিকেট অধিনায়ক
সেপ্টেম্বর ২০১৮

থাম্ব|লেক নাকুরু ন্যাশনাল পার্ক, কেনিয়া। সেপ্টেম্বর 2018।
**সেপ্টেম্বর ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ৬ সেপ্টেম্বর ২০১৮ ([[বৃহস্পতিবার]])
* জাপানের উত্তরাঞ্চলীয় হোক্কাইডো দ্বীপে রিখটার স্কেলে ৬.৭ মাত্রার শক্তিশালী ভূমিকম্পে ২১ জন নিহত ও ১৩ জন নিখোঁজ হওয়ার পাশাপাশি ব্যাপক ক্ষয়ক্ষতি।

### ২৮ সেপ্টেম্বর ২০১৮ ([[শুক্রবার]])
* সংযুক্ত আরব আমিরাতের দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত এশিয়া কাপের ফাইনালে বাংলাদেশকে ৩ উইকেটে পরাজিত করে ভারত শিরোপা জয় করে।

## মৃত্যু
### ৩ সেপ্টেম্বর ২০১৮ ([[সোমবার]])
* বাংলাদেশের স্বাধীনতা যুদ্ধে নির্যাতিত বীরাঙ্গনা রমা চৌধুরী মুত্যুবরণ করেন।

## তথ্যসূত্র

বিষয়শ্রেণী:সেপ্টেম্বর
বিষয়শ্রেণী:২০১৮
খয়েরপুর-আব্দুল্লাপুর ইউনিয়ন

**৭নং খয়েরপুর-আব্দুল্লাহপুর ইউনিয়ন** কিশোরগঞ্জ জেলার অষ্টগ্রাম উপজেলায় অবস্থিত। এটি একটি হাওড় এলাকা, এখানে প্রায় ৫০ হাজার লোকের বাস। এখানে ৭ মাস শুকনা ও ৫ মাস বর্ষার পানি থাকে। এই এলাকার অধিকাংশ লোক কৃষক। কৃষি নির্ভরশীল আমাদের এই ইউনিয়ন। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন উপজেলা সদর থেকে প্রায় ২০ কি.মি. দূরে অবস্থিত।

## ইতিহাস
১৮১৭ সালে সাবেক ত্রিপুরা জেলা বর্তমান বি-বাড়িয়া জেলা নবীনগর থানার বীরগাঁওয়ের মরহুম এলেম খাঁ'র তিন ছেলে কাবিল খাঁ, জালাল মাহমুব খাঁ ও কলিম খাঁ সর্বপ্রথম খয়েরপুর আসেন। তৎকালীন জমিদার আব্দুর রশিদ চৌধুরীর আশ্রয়ে আনোয়ারপুর গ্রামে বসবাস শুরু করেন। ২ বছর পর আনোয়ারপুর গ্রাম নদী গর্ভে বিলীন হলে নতুন বসবাসের জন্য আনোয়ারপুরের আনুমানিক ৪ কি.মি. দক্ষিণে গভীর জঙ্গলে জমিদার সাহেব পাঠান, জঙ্গল সাফ করার পর জমিদার সাহেব এখানে বসবাসের জন্য স্থায়ীভাবে তালুক প্রদান করে এবং জমিদার আব্দুর রশিদ চৌধুরীর পিতা আব্দুল্লা এর নামানুসারে এই জায়গার নামকরণ করা হয় "আব্দুল্লাপুর"। পরবর্তী সময়ে ব্রিটিশ সরকার সাধারণ জনগনকে সেবা প্রদানের লক্ষ্যে ইউনিয়ন গঠন করার জন্য জমিদারদের শরণাপন্ন হয়। তৎকালীন জমিদার এবং আব্দুল্লাপুরের তালুকদার আলী আহাম্মদ খাঁ'র মত বিরোধের জের হিসাবে ইউনিয়নের নাম যৌথ করা হয় এবং প্রজ্ঞাপন জারি করে জমিদার এবং তালুকদারের সম্মতিক্রমে ইউনিয়নের নামকরণ করা হয়।

## গ্রামসমূহ
১। কদমচাল  (১নং ওয়ার্ড)

২। কাদিরপুর  (১নং ওয়ার্ড)

৩। আনোয়ারপুর  (১নং ওয়ার্ড)

৪। মনোহরপুর  (১নং ওয়ার্ড)

৫। জিন্নাতপুর  (১নং ওয়ার্ড)

৬। খয়েরপুর  (২নং ওয়ার্ড)

৭। বাজুকা  (৩নং ওয়ার্ড)

৮। গয়েশপুর  (৩নং ওয়ার্ড)

৯। খলাগাও  (৩নং ওয়ার্ড)

১০। কলিমপুর  (৪নং ওয়ার্ড)

১১। সমারচর  (৪নং ওয়ার্ড)

১২। আব্দুল্লাপুর  (৫, ৬, ৭ ও ৮ নং ওয়ার্ড)

১৩। বালীগাও   (৯নং ওয়ার্ড)

## জনসংখ্যা
* আব্দুল্লাহপুর- ১৮,০০০ প্রায়

*কলিমপুর- ৪,৫০০ প্রায়

* খয়েরপুর-  ৫,৩০০ প্রায়

*কদমচাল- ৪,০০০ প্রায় 

*

*মনোহরপুর-  ৫০০ প্রায়

*বাজুকা- ৩,৫০০ প্রায়

*বালীগাঁও- ১,৫০০ প্রায়

*গয়েশপুর- ১,৫০০ প্রায়

*সমারচর-  ১,৫০০ প্রায়

*কাদিরপুর- ৫০০ প্রায়

*চাঁনপুর- ৫০০ প্রায়

*জিন্নতপুর- ৫০০ প্রায়

*খলাগাঁও- ৫০০ প্রায়

## অবস্থান
মানচিত্রে খয়েরপুর আব্দুল্লাহপুর ইউনিয়ন খয়েরপুর আব্দুল্লাপুর ইউনিয়নটি কিশোরগঞ্জ জেলার অষ্টগ্রাম উপজেলার উত্তর-পূর্ব দিকে অবস্থিত। এর পশ্চিমে মিঠামইনে উপজেলার কেওয়ারজোর ইউনিয়ন, উত্তরে মিঠামইনে উপজেলার বৈরাটি ইউনিয়ন, পূূর্ব দিকে রয়েছে হবিগঞ্জ জেলার বানিয়াচং উপজেলার পইলারকান্দি ইউনিয়ন। আর এর দক্ষিণ দিকে রয়েছে অষ্টগ্রাম উপজেলার আদমপুর ইউনিয়ন।

## যোগাযোগ ব্যবস্থা
এই ইউনিয়ন থেকে উপজেলায় যেতে হলে প্রায় ২ ঘণ্টা সময় লাগে। বর্ষাকালে উপজেলায় যেতে হলে নৌকায় অথবা লঞ্চে যেতে হয়। ইদানীং উপজেলার কিছু কিছু ইউনিয়নে সাবমার্চ রোড তৈরী হচ্ছে এতে করে শুকনা মৌসুমে মোটরসাইকেলেও যাওয়া যায়। বর্ষাকালে নৌকা/লঞ্চ ভাড়া ৫০-৭৫ টাকা।

## উল্লেখযোগ্য ব্যক্তিত্ব
* ডাঃ আলীম চৌধুরী, গ্রাম- খয়েরপুর, ইউনিয়ন- খয়েরপুর আব্দুল্লাপুর, উপজেলা- অষ্টগ্রাম, জেলা- কিশোরগঞ্জ। 
*মরহুম আলহাজ্ব শরফউদ্দিন আহমেদ, পাকিস্তান পার্লামেন্ট সদস্য (এম.পি) (১৯৬১-১৯৬৫)

## তথ্যসূত্র
ইন ওল্ড অ্যারিজোনা

***ইন ওল্ড অ্যারিজোনা*** ( হল ১৯২৮ সালের কোডিং-পূর্ববর্তী মার্কিন পশ্চিমা ধাঁচের চলচ্চিত্র। এটি পরিচালনা করেছেন আরভিং কামিংস। ও. হেনরির *দ্য ক্যাবালারোস ওয়ে* গল্পের সিস্কো কিড চরিত্র হতে অনুপ্রাণিত হয়ে নির্মিত। এতে সিস্কো কিড চরিত্রে অভিনয় করেন ওয়ার্নার ব্যাক্সটার। চলচ্চিত্রটি হলিউডের প্রধানতম উদ্ভাবন ছিল। এটি প্রথম পশ্চিমা ধাঁচের চলচ্চিত্র, যাতে শব্দের প্রযুক্তি ব্যবহার করা হয় এবং এটি প্রথম সবাক চলচ্চিত্র যা হলিউডের বাইরে চিত্রায়িত হয়। এটি উটাহের ব্রাইস ক্যানিয়ন ন্যাশনাল পার্ক ও জিয়ন ন্যাশনাল পার্কে এবং ক্যালিফোর্নিয়ার মিশন সান জুয়ান ক্যাপিস্ট্রানো ও মোজাভে মরুভূমিতে চিত্রায়িত হয়।

১৯২৮ সালের ২৫শে ডিসেম্বর লস অ্যাঞ্জেলেস চলচ্চিত্রটির উদ্বোধনী প্রদর্শনী হয় এবং ১৯২৯ সালে ২০শে জানুয়ারি তা মার্কিন যুক্তরাষ্ট্রে বৃহৎ পরিসরে মুক্তি পায়। চলচ্চিত্রটি ২য় একাডেমি পুরস্কার আয়োজনে শ্রেষ্ঠ চলচ্চিত্রসহ পাঁচটি বিভাগে পুরস্কারের জন্য মনোনীত হয় এবং ব্যাক্সটার শ্রেষ্ঠ অভিনেতা বিভাগে একটি পুরস্কার অর্জন করেন।

## কুশীলব
* ওয়ার্নার ব্যাক্সটার - সিস্কো কিড
* এডমুন্ড লো - সার্জেন্ট মিকি ডান
* ডরোথি বার্গেস - টনিয়া মারিয়া

## পুরস্কার ও মনোনয়ন
;একাডেমি পুরস্কার
* **বিজয়ী:** শ্রেষ্ঠ অভিনেতা - ওয়ার্নার ব্যাক্সটার
* **মনোনীত:** শ্রেষ্ঠ চলচ্চিত্র - *ইন ওল্ড অ্যারিজোন*
* **মনোনীত:** শ্রেষ্ঠ পরিচালনা - আরভিং কামিংস
* **মনোনীত:** শ্রেষ্ঠ উপযোগকৃত চিত্রনাট্য - টম ব্যারি
* **মনোনীত:** শ্রেষ্ঠ চিত্রগ্রহণ - আর্থার এডেসন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯২৮-এর চলচ্চিত্র
বিষয়শ্রেণী:১৯২০-এর দশকের পশ্চিমা চলচ্চিত্র
বিষয়শ্রেণী:উটাহে চিত্রায়িত চলচ্চিত্র
বিষয়শ্রেণী:ক্যালিফোর্নিয়ায় চিত্রায়িত চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:ফক্স ফিল্মসের চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন পশ্চিমা চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:১৯২০-এর দশকের ইংরেজি ভাষার চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র